Arthur Lestal

Arthur Alexander Lestal (sündinud Lesthal; 22. mai (vkj 10. mai) 1887 Ravila mõis, Kose kihelkond, Harjumaa – august 1941 Albu, Albu vald, Järvamaa) oli eesti fotograaf.
 Elukäik 
pisi|Ravila mõisa valitsejamaja
Arthur Lestal sündis Ravila mõisas mõisavalitseja Alexander Otto Lesthali (1847–1921) pojana. Enne fotograafiaga tegelema hakkamist töötas 12 aastat lihtametniku ja hiljem raamatupidajana Taani kaubandusagendi Peter Bornholdti (1842–1924) laevamaakleri äri P. Bornholdt & Ko harukontorites Tallinnas ja Peterburis. Esimese maailmasõja ajal elas ta Razdelnaja (Lissi Noss) raudteejaama lähedal Vladimirovkas, kus tegeles põllumajanduse ja fotograafiaga. Pärast Eesti iseseisvumist ja Vabadussõda tuli opteerumise korras tagasi kodumaale ja asus tööle kontoriametniku ja päevapiltnikuna.Moskva Kontroll-Opteerimise Komisjon: Optantide isiklikud toimikud: Lesthal, Arthur Aleksandri p. ERA.36.2.9085

Teise maailmasõja ajal töötas Albu vallamajas raamatupidajana ja hukati Suvesõja 
ajal Saksa okupatsioonivõimude poolt.

 Looming 
Enamiku Lestali töödest moodustavad 1930. aastate fotod kohaliku elu sündmustest Harjumaal ja Järvamaal: kiriklikud sündmused, koolimajade ehitamised, pritsimeeste peod, taluhoonete ja talutööde jäädvustamine. Sündisid ka fotoseeriad Tabasalu Punase Risti laste suvekoloonia haridusministri Heinrich Baueri külaskäigu ajalTallinna Tööoskusamet ERA.1569.1.2127 ja Kehra sulfaattselluloositehase avamisest 1938.  

 Pildistatud isikuid 
 Hugo Bernhard Rahamägi 
 Hugo Annast

Isiklikku

Arthur Lestali onu Karl Niggul (1852–1908) oli Cimze seminari lõpetanud Eesti Kirjameeste Seltsi liige, Audru kihelkonnakooli õpetaja ja Audru köster 1876–1891, noorem vend Paul Lestal (1889–1976) oli Eesti kindlustustegelane ja poolvend Hans Lesthal (1880–1937) farmatseut ja sanitaar-kapten, Tartu Ülikooli Lääne-Euroopa rahvaste filoloogia (aastast 1947 Lääne-Euroopa keelte) kateedri õppejõud Ralf Lesthali (1907–1990) isa.

 Fotoraamatud 
 Ilmar Sikemäe "Kirjad Vargamäelt" 1977 
 "Albu vald : fotosid läbi sajandite", koostanud Rene Viljat; Paide : Kuma, 2005, ISBN 9985956427 (Esikaas, lk. 22, 78, 79, 80, 119, 121)
 "Ambla vanadel fotodel", koostanud René Viljat; Paide : Kuma, 2006, ISBN 9789985971703 (lk. 67, 81, 86, 91, 101, 159, 173, 186)
 "Järvamaa vanadel fotodel", koostanud René Viljat; Paide : Kuma, 2008, ISBN 9789985968550 (lk. 90, 101, 112, 273, 278, 284)

 Viited 

 Välislingid 
 Eesti Fotograafid 1844–1944. Tallinna Linnamuuseumi Elulooline andmebaas
 Arthur Lestali fotode galerii

Kategooria:Eesti fotograafid
Kategooria:Sündinud 1887
Kategooria:Surnud 1941